Filipina kaprimulgo

La Filipina kaprimulgo, Caprimulgus manillensis, estas birda specio de la genro de kaprimulgoj, kiu vivas en Sudorienta Azio kiel endemio en la insuloj Filipinoj. Lokaj nomoj estas kandarapa (tagaloge) kaj tagolilong (cebue).

Ĝiaj naturaj vivejoj estas tropika humida malaltebenaĵa arbaro, tropika mangrovarbaro, kaj tropika humida montarbaro.

 Aspekto kaj taksonomio 
eBird priskribas ĝitn jene: "Mezgranda noktobirdo de arbaro kaj malfermaj areoj de la malaltebenaĵo ĝis la montoj. Tre desegnite en diversaj brunaj nuancoj, kun fajne striecaj subaj partoj, makulecaj sur la brusto, kaj malhelaj flugiloj kun grandaj rozecaj kaj blankaj makuloj kaj larĝa pala strio borda je nigra koloro. Notu la blankajn liniojn sur la flanko de la gorĝo kun nigra linio malsupre, kaj la larĝan blankan bendon ĉe la fino de la subvosto. Voĉo estas karakteriza, laŭta dunota "pjok prraŭ", la dua noto iomete pli malalta kaj kun vibra kvalito."

Tiu specio estas monotipa.

 Ekologio kaj kutimaro 
Oni konas, ke ĝi manĝas insektojn dumfluge. Alie oni ne multe scias pri ĝia dieto.

Nestumas surgrunde sen krei ajnajn strukturojn. Demetas unu al du ovalajn kaj makulecajn brunajn ovojn, tipe en la monatoj de aprilo ĝis junio, kiu estas la reprodukta sezono por plej multaj filipinaj birdoj.

 Habitato kaj konservostatuso 
Havas varian gamon da vivejoj de primara kaj sekundara malaltebenaĵo kaj monta arbaro, pinarbaro kaj dua kreskaĵo, arbustaroj, strandoj kaj eĉ agrikulturaj teroj. Registrite de marnivelo ĝis 2000 metroj super marnivelo.

La IUCN klasifikis la specion kiel Malplej Zorgiga kie ĝi laŭdire estas loke komuna. Dum Filipinoj renkontis amasan senarbarigon, la adaptiĝo de tiu specio permesis al ĝi pluvivi pli bone ol aliaj filipinaj arbarbirdoj. IUCN (2016-10-01). Caprimulgus manillensis: BirdLife International: The IUCN Red List of Threatened Species 2016: e.T22689934A93253247 (Report). International Union for Conservation of Nature. doi:10.2305/iucn.uk.2016-3.rlts.t22689934a93253247.en. 

 Referencoj 

 Eksteraj ligiloj 

Kategorio:Kaprimulgoformaj
Kategorio:Birdoj de la Filipinoj